
qnce  sint  morbo ,  mortique ,  necesse  'st 
Multa  volare  ;  ea  cum  casu  sunt  forte  coorta , 

Et  perturbarunt  coelum,  Jit  morbidus  Aer. 

Atque  ea  vis  omnis  Morborum,  pestilitasque, 

Aut  extrinsecus ,  ut  nubes  nebulaeque  superne 
Per  caelum  veniunt,  aut  ipsa  saepe  coorta 
Pe  terra  surgunt,  ubi  putrorem  humida  nacta  'si, 
Intempestivis  Pluviisque ,  et  Solibus  icta. 

Nonne  vides  etiam  coeli  novitate,  et  aquarum 
Tentari,  procul  a  patria  quicunque  domoque 
Adveniunt  ?  ideo  quia  longe  discrepat  Aer. 

Lucret,  lib,  vi 


ERRATA. 

.Morborum  omnium  quibus  gens  humana 
et  fortissimi  patriae  defensores  objiciuntur, 
nullus  est,  qui  vel  saepius  adoritur,  vel  qui 
eventum  funestiorem  habet,  quam  haec  Fe¬ 
bris  Endemica.  Varie  disseruerunt  de  ortu 
ejus  rem  medicam  colentes;  sed  demum  ho¬ 
mines  judicio  acutissimo,  scilicet.  Bancrofte 
Jackson,  McArthur,  aliique,  liene  omnibus 
difficultatibus  superatis,  theoiihque  dubiis, 
per  principia  accuratiora  et  magis  idonea, 

genus  et  progressum  et  rationem  tractandi 
hunc  morbum  nunc  instituerunt ;  qui  Indi¬ 
genas  Europae,  ad  Occidentalem  Indiam  emi¬ 
grantes,  periculo  mortique  diu  exposuit,  et 
novam  continentem  depopulatus  est. 

Hujus  tentaminis  auctor  biennium  Navi 
Bellicae  in  regionibus  intertropicis  chirurgus 
praefuit;  ideoque  omnes  gradus  febrium  quae 
regiones  calidiores  devastabant  facultates 
idoneas  observandi  in  omnigeno  statu  ha¬ 
buit. 

Endemica  maxime  socios  navales,  et  Mi¬ 
lites  Europa  emigrantes,  in  biennio  postquam 
In  hanc  regionem  advecti  sunt,  opprimit. 
Certo  anni  tempore  serius  aut  citius  apparet, 
plerumque  mitior  vel  gravior  secundum  mu¬ 
tationes  tempestatum;  omni  vero  tempoie 
occurrit,  cum  praedisponentes  vehementer- 
que  excitantes  causse  obveniunt,  et  nautas  et 
milites  impetui  obnoxios  reddunt. 

HISTORIA  MORBI. 

Hunc  morbum  auctores  plerumque  divi¬ 
dunt  in  tres  gradus,  medius  autem  gradus  vi¬ 
detur  ipse  nihil  nisi  vinculum  connectens 
(signis  nimirum  haud  multum  diversis)  et 
igitur  omnino  rejiciendus  est.  Febris  Endem¬ 
ica  seu  Caribaea  solum  modo  duos  evidentes 
gradus,  inflammationis,  et  debilitatis  habet. 

Haec  febris  aegrum  sensu  lassitudinis,  verti¬ 
gine,  dolore  dorsi,  et  lumborum  et  extremi¬ 
tatum  inferiarum,  et  plerumque  aliquo  frigo¬ 
ris  sensu  aggreditur.  Graves  dolores  capitis, 
oculi  inflammati,  dolentes  circa  fundum  et 
lumen  refugientes,  cutis  arida  cum  ingrato 
calore  pungenti,  urina  rubra,  pulsus  validus 
et  frequens,  vultus  rubedo  et  tumefactio,  lin¬ 
gua  fusca,  vel  flava,  et  crusta  obducta,  alvus 
pertinaciter  astricta,  sensus  anxietatis  circa 
praecordia,  sitis  gravis,  respiratio  festinata,  et 
cibi  aversatio,  et  animi  hilaritas  subeunt.  In* 

tra  paucas  horas  dolores  increscunt,  et  in  gra¬ 
vioribus  exemplis,  usque  ad  umbilicum  ten¬ 
dunt  ;  facies  plus  erubescit,  vasa  tunicae  ad- 
nafae  simul  turgescunt,  et  ipsa  peculiarem  ful¬ 
gentem  aspectum  praebet.  Per  primas  duo¬ 
decim  horas  ager  non  est  admodum  inquie¬ 
tus,  sed  nonnihil  somni  captat,  dum  cutis 
leni  sudore  h umectatur.  Post  hoc  tempus 
magna  est  exacerbatio,  et  ager  valde  inquie¬ 
tus  fit,  cutis  calor  et  ariditas,  dolorque  et 
plenitudo  oculorum  et  frontis  increscunt. 
Pono,  dolores  femorum  et  surarum  auges¬ 
cunt,  et  sitis  inexplebilis,  et  sensus  ponderis 
in  ventriculo  aegrotum  inquietant.  Nausea  et 
vomitus,  ventris  dolores  vagi,  sub  finem  vi¬ 
genti  qua  tuor  horarum  obveniunt.  Plerum¬ 
que  aegrotus  ad  hunc  gradum  expers  periculi 
accedit.  Sin  autem  permittetur  febris  ultra 
duodecim  horas  fui  ere  periculum  imminens 
fit,  et  omnia  symtomata  jam  dicta  augentur. 
Pulsus  fit  plenior,  durior  et  validior,  impetus 
sanguinis  caput  versus  major,  temperies  cor¬ 
poris  aucta,  respiratio  acceleratur,  cum  coii- 

spicuis  arteriarum  caroticarum  et  temporali¬ 
um  pulsibus;  adsunt  etiam  tinnitus  aurium,  et 
magna  irritatio  a  levissimo  strepitu,  pervigi¬ 
lium,  confusio  cogitationum,  raro  tamen,  de¬ 
lirium.  Urina  rubicundior  et  parca,  doloris 
sensus  percipitur  in  umbilico  presso,  tunica 
adnata  subff  ivam  colorem,  circa  carneam  con¬ 
densatum  acquirat,  magna  irritabilitas  ventri¬ 
culi,  quam  comitantur  vomitus  et  nixus  ve¬ 
hemens,  adest,  sed  nil  praeter  mucum  et  li¬ 
quida  ingesta  vomitur,  de  sensu  stricturae 
pharyngis,  et  devorandi  difficultate,  cum  do¬ 
lore  aeger  conqueritur,  delirium  tandem  ad¬ 
venit. 


A  di  minutione  sym  tornatum  multorum  prae¬ 
cedentium,  tertia  dies,  vel  secundus  gradus 
incipit,  aucta  vasorum  actio  nunc  decrescit, 
et  pulsus  et  calor  prope  naturales  evadunt,  et 
tunc  typus  morbi  ad  melius  mutare  videtur. 
Attamen  vomitus,  sitisque  graviores,  et  sen¬ 
sus  stricturae  pharyngis  manent,  materia  ejec¬ 
ta  membranaceum  subrubrorum  flocculorum 

aspectum  praebet;  cum  cupiditate  perpetua  bi¬ 
bendi  frigidam  aquam  magis  urget.  /Eger 
putat  se  multum  levari,  sed  Tyronem  cui 
deest  regionum  calidarum  experientia,  sereni¬ 
tatem  dolosam  cavere  oportet,  brevi  enim 
manet,  et  Error  cito  evanescit.  Fatalis  struc¬ 
turae  mutatio  ventricul:,  et  intestinorum,  ve- 
risimillime  hoc  tempore  incipit ;  et  cohortem 
auctorum  symtoniatum  introducit.  Symto- 
mata  supra  recensita  cum  notis  vis  nervosae 
multum  diminutae  redeunt.  Quaecunque  in 
ventriculum  ingesta,  nunc  protinus  rejiciun¬ 
tur,  vomita  materia  nigra  sedimento  coffeae  si- 
mdis  est,  et  nonnihil  viscida.  Spasmi  prae¬ 
cipue  circa  Epigastrium  torquent ;  sed  haud 
raro  totum  abdomen  digitis  pressum  plus  mi- 
nusve  dolet.  Sequitur  diarrhaea  et  dejectio¬ 
nes  vel  virides,  vel  nigrae,  pici  similes  existunt. 
Cutis  h umida,  sudoribus  oleosis  in  partibus 
variis  corporis.  Flavedo  primum  circa  os, 
tempora,  oculos,  et  collum  observata,  paula- 
tim  per  totam  corporis  superficiem  diffunditur, 
ct  partes  in  quas  aeger  decumbit,  livido  colo- 

ris  ad  gangraenam  tendentis  fiant.  Saepe  aeger 
non  potest  exonerare  alvum,  fortasse  propter 
impotentiam  musculorum  abdominis. 

Postremo,  omnes  machinae  functiones  cum 
vitales  tum  naturales  plurimum  turbantur,  de¬ 
lirium  ferox  saevit,  corpus  videtur  tortum  do¬ 
lore,  et  aeger  abdomen  versus  attrahit  genua, 
convulsus  stragula  captat ;  pulsus  debilis,  tar¬ 
dus  et  intermittens,  respiratio  difficilior,  et 
vultus  magnam  anxietatem,  et  animum  demis¬ 
sum  exprimit,  oculi  splendorem  solitum  amit¬ 
tunt,  ex  ore,  naribus,  et  etiam  ano,  prorumpit 
sanguis.  Quantitas  materiae  nigrae,  ex  ventri¬ 
culo  rejecta  maxime  augetur. 

Dehinc  omnia  in  pejus  ruunt ;  aeger  nonnul¬ 
lis  horis  sine  sensu,  stupidus,  jacet,  et  deor¬ 
sum  ad  pedes  subinde  delabitur,  mussitat,  ver¬ 
baque  vix  intelligi  possunt.  Tremores  labii 
superioris,  et  totius  corporis,  urinae  et  faecum 
involuntaria  et  inscia  excretio,  subsultus  ten¬ 
dinum,  singultus,  vomitus  miserum  agitant; 

partes  extremae  evadunt  frigidae  ;  lividae  ma¬ 
culae  praecordia  cingunt,  hemmorhagia  ex  al- 

1  \ 

vo  profluit,  et  denique  infelix  aegrotus  qui 
paucas  dies  antea,  pleno  vigore  tam  animi 
quam  corporis,  et  juventutis  hilaritate,  laetus 
fruebatur,  nunc  eheu  !  fato  repentino  abripi» 
tur. 

Ea  demum  est  consueta  signorum  successio 
quae  hanc  Endemicam  aut  Caribaeam  febrem 

notant;  sed  eorum  progressu  est  expeditior  vel 

♦ 

tardior,  secundum  impetum  morbi,  vel  vires 
hominis  ad  eum  sustinendum. 

Stadium  morbi  ultimum  rarius  ultra  diem 
tertiam  producitur,  saepe  quidem  horis  viginti 
quatuor  post  accessum,  vitae  finem  pocuit,  in¬ 
terdum  vero,  licet  rarius,  ad  diem  octavum 
vel  nonum  duravit. 

Ita  in  morbo  tam  periculoso  et  remedio- 
tc  rum  impatiente,  exempla  infausti  exitus 
tfc  haud  pauca  semper  medici  erit  plorare  :  sed 

w  multum  proderit  initio  dolori  nunc  depicto 
“  quamprimum  obstare,  et  tempestive  confu» 
*c  giendo  ad  remedia  idonea,  mortem  arcere/' 

QUM  CORPORIBUS  SECTIS  PATEFIANT. 

In  gravioribus  exemplis  ubi  multum  delirii 
adfuerat,  cadaverum  inspectio  veram  reddere 
signorum  haud  parum  juvabit,  vasa  intra 
caput  sanguinea  interdum  praeter  solitum  tur¬ 
gida  inventa  sunt,  vel  seri  effusio  sub  tunica 
arachnoidea,  et  in  ventriculis;  in  aliis  autem 
haec  signa  morbida  omnino  aberant. 

Elevatis  abdominis  musculis,  atque  dissee* 
to  peritoneo,  in  statu  maxime  decolorato  at¬ 
que  morboso,  omentum  ostenditur;  etiamque 
ad  gangraenam  saepenumero  spectat.  Ventri¬ 
culus  generaliter  notas  manifestas  inflamma¬ 
tionis  prioris  ostendit,  et  irregulares  maculae, 

'  m 

lineaeque  gangraenosae,  praecipue  prope  ad  py¬ 
lorum  spectantur.  Intestina  tenuiora  et  ese* 

cum  atre  distenta  saepe  inter  sese  et  aliis  vis¬ 
ceribus  adhaerentia,  et  nonnunquam  ad  gan¬ 
graenam  spectantia,  et  quantitatem  materiae 
faetidae  nigricantis  exiguam  continentia  reperi- 
untur.  Colon  valde  tere  contractum  est,  sed 
raro  inflammationem  exhibuit,  et  pars  recti 
inferior  saepe  excoriatur, 

Jecinoris,  atque  splenis  magnitudo,  multum 
quoque  augetur,  atque  insuper  jecur,  colore 
multo  flaviore,  quam  alia  abdominis  viscera 
pingitur  ;  atque  ejus  vasa  sanguinem  vehen¬ 
tia  praeter  naturam  distenduntur,  et  fellis  vesi¬ 
ca  ej usque  ductus,  bili  viscosa  praeter  solitum 
nigra  implentur. 

Thoracis  viscera  nunquam  fere  quicquid 
morbi  sciutantibus  praebent.  Quibusdam  ex¬ 
emplis  urinae  vesica  multum  spissata  fuit. 

DE  DIAGNOSI. 

Sub  primo  morbi  accessu,  aegri  habitus  cor¬ 
poris,  plenus,  et  robustus,  aetas,  adventus  in 
Reg  one  Calida  nuperus,  et  accessus  symto- 
matum  febris  graviorem  post  laborem,  ingen¬ 
tem  insolationem,  vel  frigori  vespertino  expo¬ 
sitionem,  aut  cibi  vel  potus  excessum,  solae 
vel  saltem  res  praecipuae  habendae  sunt,  ex  qui-  > 
bus  diagnosin  statuere  possumus. 

In  stadio  provectiore,  dolor  in  ventriculo  et 
gutture  urens,  vomitus  materiae  nigrae  moles¬ 
tissimus,  cutis  vel  faciei,  vel  totius  corporis 
color  subflavus,  et  forma  mali  continua  nihil 
dubii  de  eo  relinquunt. 

A  typho  his  indiciis  distinguitur,  quod  ca¬ 
lidis  regionibus  tempestatibusque,  ubi  ille 
morbus  non  existit,  gignitur,  calore  nimirum 
impediente  quo  minus  contagione  vulgetur ; 
quodque  typhus  debiles  et  languidos,  febris 

autem  Endemica  plenum  corpus  habentes  in¬ 
vadit. 


DE  PROGNOSI. 

\ 

Hoc  malum  esse  periculocissimum,  et  in 
progressu  valde  expeditum  satis  superque  ab 
historia  demonstratur.  Igitur  de  exitu  in 
stadio  primo  cautissime  semper  oportet  di¬ 
cere. 

Si  tamen  remedia  idonea  prompte  et  mature 
exhibita,  in  melius  nonnihil  morbum  converte¬ 
re  valeant, .et  haec  se  produnt  scilicet,  exhalatio 
per  cutem  libera,  et  modicus  ejusdem  calor, 
doloresque  capitis  et  crurum  imminuti,  ocu¬ 
lorum  vasa  haud  amplius  sanguine  distenta, 
sitis  levior,  ventriculus  cum  appetitu  redi- 
ente,  quietus,  somnus  placidus,  magis  fauste 
praedicandi  erit  locus.  lam  in  historia  morbi 
obseivatum  fuit,  circiter  diem  tertiam  multa 
urgentia  signa  quodammodo  levari,  sed  tunc 
temporis  vultus  debilitas,  et  vomitus  perstans. 

aegrum  adhuc  in  periculo  magno  versari  mo¬ 
nent. 

Febris  ardens,  dolor  in  regione  epigastrii 
fixus,  coma  vel  delirium  ab  initio  ingraves¬ 
cens,  et  morbo  progrediente,  gradum  suum 
corripiens,  indicia  pessimi  ominis  habenda 
sunt.  Quo  vehementior  febris,  eo,  caeteris 
paribus,  instantius  est  periculum.  Juvenili¬ 
bus  et  robustis  et  intemperatis  hoc  morbo 
correptis,  quam  senilibus  et  infirmis,  minus 
periculi  imminet. 

Siquando  quoque  pulsus  debilis  fit,  cutis 
flava  et  lingua  strato  obducitur  flavo,  versus 
finem  morbi  in  crustam  nigram  immobilem 
desituro,  voxque  vix  edenda,  oculi  cavi,  vomi¬ 
tus  materiae  nigricantis,  magna  spirandi  diffi¬ 
cultas  et  cum  dolore  in  ventriculo  vehemen- 
te,  presso,  adsint,  excretiones  putridae,  reddan¬ 
tur,  petechiae  et  sanguinis  profluvia  eveniant, 
nihil  fere  dubii,  quod  ad  finem  infaustum,  ex- 
istere  potest.  Conclamatum  est,  si  in  stadio 

ultimo,  quum  aeger  mussitat,  vel  dormitat, 
palpebras  vix  accurate  clausas  saepe  observavi, 
eo  modo  exigua,  album  oculi  visu  horrendum 
ostendens,  ciliis  duobus  intersit. 

Interdum  paucae  vel  plurae  horte  ante  mor¬ 
tem  apparet,  et  plerumque,  finem  morbi  omni- 
geni  lethalem  semper  praemonet. 

CAUSAE  PRESDISPONENTES. 

Europcee.  citra  bissenos  menses  postea  per¬ 
venerunt  ad  Occidentalem  inibam,  sunt  tere 
ab  unum,  obnoxii  huic  febri,  haud  dubitan¬ 
dum  est,  quin  stimulus  directus  aestus  insoliti 
in  habitum  phlethoricum,  fibramque  rigidam 
incolarum  Europae  nuper  ad  regionem  inter- 
tropicam  translatorum,  agens,  causa  prima  et 
praecipua  est  quae  advenas  huic  morbo  proc¬ 
lives  reddat,  necnon  animi  pathemata,  maesta, 
anxietas,  et  subinde  ira,  nostalgia  ct  si¬ 
milia  haud  parum  accessui  ejus  favere  obser¬ 


vantur. 

CAUSAE  EXCITANTES. 

Diffusis  per  aera  miasmatis  specialis,  quae 
ex  paludibus,  aut  vegetabili  materia  putres- 

i 

cente,  vel  ex  solo  terrae  tropicae  ipso  assidue 
exhalantur,  attributa  fuit  haec  Caribea  febris, 
namque  cum  corpori  ab  aliis  causis  jam  prae¬ 
disposito  admotum  hoc  venenum  fuerit,  brevi 
enascuntur  Febris  Endemicae  signa.  Sed  me 
judice,  Miasma  speciale  per  se,  ut  causa  exci¬ 
tans  nimis  accipitur,  nam,  uti  censeo.  Ardor 
solis  nimium  propinqui  (qualis  in  India  occi¬ 
dentali  accidit  )  in  terris  ubi  radii  solis  a 
centum  et  viginti,  ad  centum  et  triginta, 
Fahrenheitii  gradus  calent,  et  ab  octaginta 
ad  nonaginta  quatuor  sub  umbra  et  Meridie 
variatur,  directe  agens  in  corpus  inassuetum 
et  plethoricum  pro  causa  frequentissima  ha¬ 
beri  debet. 

Hinc  observatu  dignum  est,  morbum  in  ex¬ 
emplis  quibusdam  a  causa  excitante  sola  in- 

duci  posse,  absque  ulla  proclivitate  in  eum 
antecedente.  Sic  post  fatigationem  sub  fer¬ 
vido  sole,  capite  nudato,  socii  navales  qui  ne¬ 
cessario  in  aqua  vel  ligno  ex  afferendis,  et  aliis 
gravioribus  muneribus  navalibus  fungendis 
objiciuntur,  in  morbum  saepissime  incidunt. 

Abusus  liquoris  spirituosi,  et  expositio  ad 
rores  et  aera  noctis,  morbum  allicere  inveni¬ 
untur,  decubitus  quoque  super  humo  madida 
graminea — mos  omnium  pessimus,  haec  fre» 
quentissima  febris  causa  inter  nostras  nautas 
etmilites  fit,  quippe  qui  spirituoso  confecti  rori 
calidae  regionis  oblati,  sub  tegmine  noctuini 
coeli  improvide  soleant  edormi  crapulam  et 
exhala. 

Aliquot  auctores  a  contagio  eum  excitari 
interque  populos  propagari  putasse,  et  mul¬ 
ta  argumenta  et  testimonia  ad  opinionem  is¬ 
tam  corfirmandam  protulisse  haud  ignarus 
sum,  verumenimvero  ab  observatione  exigua 
quam  egomet  habui,  morbum  haud  contagioni, 

sed  insolationi,  ebrietati,  miasmati  palu¬ 
dum,  et  foedae  navium  penetralium  sabur¬ 
rae  aliisque  jam  recensitis  tribuere  malue¬ 
rim. 

* 

Vera  demum  ut  opinor  Endemica  seu  Fe¬ 
bris  Flava  non  est  invecta  vel  contagiosa,  sed 
profecto  localis  et  indigena,  ut  exempla  sin¬ 
gula  morbi,  vel  tantum  pauca  in  eadem  nave 
aut  legione  rursus  rursusque,  aliis  haud  ab  il¬ 
la  affectis  occurrentia  probe  ostendunt.  Sane 
nunquam  inter  eos  qui  circum  aegros  fere  con¬ 
stanter  istis  causis  jam  recensitis  non  objecti 
fuerant,  grassari  unquam  hunc  morbi  obser¬ 
vavi. 

Igitur  legitime  Endemica  in  IndiisQcciden- 

• 

talibus  existit,  et  Epidemica  ibi  certis  anni 
tempestatibus,  vel  solummodo  cum  causa  ge¬ 
neralis  effectum  universum  gignit ;  sed  inter¬ 
dum,  in  aliis  regionibus  ab  ingenti  calore,  vi¬ 
cinitate  maris,  lacus,  humidae  terrae,  et  mias- 
mate  paludum,  corpori  admotis  etiam  ac- 

cidat.  Hanc  rem  peculiarem  Clar.  Docfc. 
Rgbertson  acumine  solito  notavit :  his  utitur 
verbis,  cc  revertere  quaestionem,  an  sit  morbus 
contagiosus  necne  ?  Si  non,  quomodo  absque 
contagionis  ope,  fit,  ut  morbus  in  quadam  re¬ 
gione  vel  nave  epidemice  grassari,  et  pluri¬ 
mos  homines  eodem  tempore  infestare,  soleat? 
Ecce  responsum  veri  simillimum— ait, 5> 

cc  In  primis,  omnes  homines  qui  in  eadem 
regione  vel  nave  vitam  degunt,  miasmati  spe¬ 
cifico,  aeris  vicibus,  aliisque  Dysenteriae  (vel 
Febris  Endemicae)  causis  aeque  obnoxii  sunt ; 
itaque  ab  impetu  m.orbi  nemo  salvus  est.  Sed 
porro,  morbus  aliquando  potius  aliam  navem 

i 

vel  civitatem  magis  quam  aliam,  vexat,  prop¬ 
ter  idiosyncrasiam  (vel  conditionem)  consti¬ 
tutionis  incolarum  omnium  communem  :  nam 
experientia  iterata  compertum  fuit,  homines 
in  eodem  situ  vitam  ducentes,  eundem  aera 
spirantes,  eosdem  mores  colentes,  et  eodem 
vestitu  victuque  utentes,  constitutionem  sub¬ 
similem  plerumque  adipisci.  Hinc  evenit  ut 

morbi  qui,  omnium  consensu,  minime  conta¬ 
giosi  sunt,  saepe  in  urbibus  certis  vel  navi¬ 
bus  amplis,  epidemice  regnare  uno  tem¬ 
pore,  reperiantur,  etsi  aliarum  navium  aut  ur¬ 
bium  incolae  tum  bene  valeant.” 


DE  METHODO  MEDENDI. 

Quod  ad  hunc  morbum  dirum  rite  tractan¬ 
dum,  Medici  multum  inter  sese  discrepuerunt. 
Haec  opinionis  diversitas,  tum  a  variis  effecti¬ 
bus  quos  coeli  earum  regionum  temperiem  in 
corpore  humano  producere  arbitrantur,  tum 
a  sententiis  diversis  de  febris  natura,  pende- 
bat.  Alii  eum  ad  putredinem  abinitioprocfivita- 
tem  habere  disputabant,  alii  autem  de  hoc  febris 
typo  opinioni  minime  credentes  curationis 
consilia  alia,  et  magis  idonea  tandem  propo¬ 
suerunt. 

Quoniam  hujus  morbi  natura  sine  dubio  ad¬ 
modum  inflammatoria  est,  et  quoniam  organis 


2 


20 


DE  FEBRE  ENDEMICA. 


maximi  momenti,  veluti  ventriculo,  et  cere¬ 
bro,  vi  ejus  indomita  valde  noceat,  non  fieri 
potest  quin  ad  remedia  antiphlogistica  validis¬ 
sima  medicus  statim  “  febrem  intercedere’5 
confugeret,  quorumimprimis  sanguinis  mis¬ 
sio  attentionem  maximam  vindicabit. 

Quod  ad  quantitatem  mittendam  et  repe¬ 
titionem,  pulsus  validus,  dolor  topicus,  func¬ 
tiones  sensorii  caeteraque  multum  laesae,  aetas 
juvenilis,  constitutio  caeli,  graves  haud  assueti 
effectus  quos  ipsa  primum  instituta  producit, 
et  prw  omnibus ,  tempus  per  quod  malum  dura¬ 
verit,  optime  curantem  monebunt.  Contra, 
cautione  multa  in  ea  exhibenda  opus  est  si 
homo  debilitatus  fuerit,  aetate,  vel  morbis 
prioribus  confectus,  et  maxime,  si  in  stadio 
mali  progresso  adveniat  medicus. 

Quoniam  igitur  febri  vehementi  nullo  mo¬ 
do  melius  succurritur,  quandocunque  symto- 
rnata  illam  denotantia  se  produnt,  ut  venam 
pertundatur  statim  oportet,  et  ex  orificio  sa* 

tis  magno  aegro  erecto  sedente,  sanguinis 

/ 

unciae  viginti,  triginta,  vel  quadraginta,  aut 
ad  animi  deliquum  emittantur.  Si  post  sex 
vel  octo  horas  nulla  remissio  facta  fuerit,  et  si 
actio  abnormis  contra  adhuc  violenta  maneat, 
repetenda  est  remissio  sanguinis,  et  iterum 
iterumque  utenda  est  donec  tandem  debella- 
tur  excitatio  morbida.  Hinc,  plena  sanguinis 
ab  arteria  temporali,  vena  jugulari  externa, 
vel  aeque  ac  brachio  detractione  mala  haec 
nunquam  non  allevantur,  haud  raro  ex  toto 
tolluntur,  adeoque  series  illa  febris  morbosa 
omnino  abrumpitur» 

De  repetitione  venesectionis,  vero  diligen¬ 
ter  considerare  est  necessarium,  quod  saepis- 
sime  gradus  primus  praeterierit,  maximo  peri¬ 
culo  aegrotantem  versari  possit,  et  pede  celeri* 
ore  mortem  progredi  faciat  haec  evacuatio. 

i 

Detractioni  generali  commode  accedant. 
Hirudines,  ad  dolorem  capitis  immanem,  ocu¬ 
lorum  tensionem,  et  plenitudinis  in  superciliis 

sensum  molestum  mitigandum,  vel  curcurbi- 
lulse  cruentas  temporibus,  et  epispastica  capiti 
abraso  admota.  Hic  autem  monuisse  haud 
ineptum  videatur,  eandam  copiam  diversis 
vicibus  detractam  non  tam  profuturam  esse, 
quam  illam  ipsam  semel  et  cito  eductam  ; 
imo  vero  debilitati  potius,  et  exitu  lethali 
favere  repertam  fuisse.  An  opimo  justa  sit, 
an  secus,  judicent  periti. 

Hujus  exinanitionis  quidem  utilitas  post 

diem  febris  secundum  dubia  est ;  de  hac  re 

♦ 

tamen  multum  ex  tjpo  quem  tum  temporis 
induat,  et  signis  gravioribus  pendebit ;  equi¬ 
dem  nullus  dubito  quin,  missione  sanguinis 
libera  et  tempestiva  saepissime  febrem  inter¬ 
cidamus,  doloremque  topicum  sublevemus, 
absque  debilitatis  incremento,  aliisque  seque¬ 
lis  injucundis. 

Proximum  post  depletionem  locum,  ad  fe¬ 
briles  morbos  obveniendos,  impetum  sanguinis 
minuendum,  et  dolorem  capitis  sublevandum, 

tenere  habenda  est  Affusio  Frigida,  itaque  in 
hac  Febre  Endemica  auxilium  potentissimum 
perutile  reperietur. 

Effectus  affusiones  boni,  ab  exhibitione  ma¬ 
tura,  nimirum  ante  febrem  plene  formatam 

pendebunt;  momentum,  aut  pondus  etiam 

* 

aquae  affusae  secundum  mali  tempus,  et  aegri 
vires  ordinare  necessarium  erit.  Quum  in 
hoc  morbo  actio  vasorum  vehemens,  tempe¬ 
riem  corporis  praeter  naturam  valde  auctam 
comitatur,  calor  magnae  irritationis,  et  demum 
debilitatis  causa  fit  ;  ideo  Affusio  Frigida  hanc 
irritationem  et  calorem  morbosum  summoven- 
do,  perspirationem  per  cutem  liberam  adju¬ 
vat,  et  maxime  salutaris  et  gratissima  aegro¬ 
tanti  eveniet. 

Applicatio  frigoris  topica  ad  caput,  et  epi¬ 
gastrium,  si  embecillus  vel  indigena  vel  ma¬ 
lum  in  stadiis  provectis  sit,  multo  magis  prae¬ 
stabit,  quia  sic  obtineatur  ejus  effectus  saluta¬ 
ris,  dum  impetus  talis  vehemens  evitetur, 

qualis  vim  vitae  tantum  opprimet,  et  natura  et 
conatus  nostri  omnes  recuperare  haud  omnino 
possent :  his  quoque  in  exemplis  et  similibus, 
balneum  tepidum  et  corpus.  Spongia,  exter¬ 
gere  maxime  conveniunt. 

O 


Cum  febres  Regionum  Calidarum  ab  exha¬ 
latione  per  cutem  suppressa  ortum  ducere  pu¬ 
tabantur.  Balneum  Calidum,  ut  eam  denuo 
eliciat,  et  sic  causa  morbi  sublata  ipsum  arce¬ 
ret,  multum  fuit  commendatum  et  saepe  exhi¬ 
bitum.  In  casibus  levioribus  quibus  illa  ex- 
cretio  male  imminuta  est,  manifeste  prodest. 
Modus  autem  ad  febrem  sudore  copioso  elici¬ 
to  expellandum,  post  remedia  adversus  actio¬ 
nem  vasorum  abnormen  exhibita,  optimus 
est  Vaporium,  quod  in  usum  in  Nosocomiis 
Indiae  Occidentalis  Navalibus  nuper  acceptum 
fuit.  Siquando  affusio  frigida  neque  idonea 
neque  tuta  sit,  veluti  imbecillis,  et  indigenis, 
haud  parum  commodi  certi  ab  his  derivetur. 
Quod  ad  utilitatem  affusionis  frigidae,  vel  spi- 
rituosae,  et  Vaporii  pertinet,  an  hoc,  hujus,  i!- 

liusne,  major  sit  experientia  mea  in  utrisque, 
quamvis  exigua  penitus  opinioni,  illam  esse 
praeponendam  favet.  Semper  ipsi  aegri  post 
aquae  aspersionem,  vel  ablutionem  se  levatos 
sentire  testantur. 

Sitim  optime  pellit  potus  aquosus  frigidus, 
succo  fructus  Citri  Medicae,  Citrulli,  vel  Ta- 
marindi  Indicae  impregnatus,  et  debitis  inter® 
vallis  haustus,  ne  gravetur  ventriculus® 

Capiti  ante  raso  lintea  ex  aqua  frigida  et 
citri  succo  crebro  injicere,  paululum  elevato, 
aere  quam  maxime  perflato,  et  frigidiusculo, 
praecipue  in  his  Calidis  Regionibus,  per  to« 
tum  hunc  morbum,  esse  imprimis  utile  in« 
veni. 

Alvus  omnibus  fere  in  febribus  Regionum 
Calidarum,  pariter  atque  in  hac,  de  qua  dici¬ 
tur  (et  plerumque  ineunte  morbo  attentio¬ 
nem  maximam  postulat)  ob  fel  parcum  vel  vi¬ 
tiatum  secretum,  tarda  existit,  et  multum  h> 

litationis  periculosae  efficeret  nisi  cito  et  effi¬ 
caciter  mota  fuerit ;  igitur,  maximi  momen¬ 
ti  est  medicamento  purgante  quamprimum  al¬ 
vum  ducere.  Purgantia  non  tantum  sane  sta¬ 
tum  alvi  torpidum  auferunt,  sed  ad  actionem 
totius  corporis  morbidam  generalem  sisten- 
tendam  maxime  valent,  et  ad  modum,  qui 
in  regionibus  aliis  minime  tutus  videren¬ 
tur. 

Ut  intestina  per  tempora  morbi  prima  plene 
exinaniantur,  Medico  curae  maxime  esset,  ne¬ 
que  verbis  aegri,  qui  plerumque  inquietari 
nolit,  omnino  fidendum  est. 

Si  ventriculus  liquida  haec  sine  vomitu  re¬ 
cipiat, bene  conveniunt  sales  medii  aqua  soluti, 
et  in  potionibus  exiguis  saepe  ad  plenam  pur¬ 
gationem  iteratis.  Hoc  autem  viscus  frequen¬ 
tius  valde  irritabile  et  diluentium  prorsus  im¬ 
patiens  est,  igitur  Hyd  rargyri  submurias  ob 
parvitatem  fere  praeponitur,  et  doses  maximae 
a  quibusdam  praescriptae  fuerant,  sed  ut  actio 

ejus  incerta  sit,  praesertim,  cum  calor  et  febris 
admodum  urgent,  satius  foret  Catharticum 
vegetabile  ei  conjungere,  veluti  Convolvulum 
Jalapam,  Aloen,  Colocynthidem  vel  Scammo» 
niam.  Alvi  ductio  ope  ene matum  quoque  si¬ 
mul  commode  instituatur* 

Haec  per  totum  febris  decursum  necessaria 
sunt,  vero  in  stadio  provecto  magis  caute  ex¬ 
hiberi  debent,  quia  nisi  eorum  usus  diligenter 
ordinetur,  diarrhaea,  tenesmus  et  tormina  vio¬ 
lenta  superveniant,  et  non  solum  aegrotum 
miserrime  molestant,  sed  etiam  in  diserrima 
vitae  adducant; 

Si  remediis  in  stadio  morbi  primo  exhibitis 
malum  non  cedat,  et  debilitas,  aliaque  signa 
secundi  fiant,  scilicet,  vomitus  materiae  nigrae 
molesstissimus,  dolor  epigastrii  sub  pressura 
auctus,  sudores  oleosi  et  frigidi,  et  torpor  ge¬ 
neralis,  medicamenta  naturae  diversae  usur¬ 
pare  oportebit ;  imprimis,  autem,  ventriculus 
tumultus  et  eversus  compescendus  est,  ope 

haustus  salini  effervescentis  cum  opio,  panac- 
ceae  cum  vino,  purgantium,  vel  vesicatorii  ad 
epigastrium  admoti. 

Nihil  in  tali  statu  melius  quam  Cerevesia 
tritacea,  et  potus  quem  nostrales  (porter,  ale, 
cyder)  dicunt  in  utribus  occlusa ;  Acidum 
carbonicum  quod  in  se  continent  grate 
aegrum  refrigerat  et  a  stomacho  quodque  aliud 
rejiciente  retinetur  ut  saepius  vidi,  quamobrem 
febricitantes  eam  avidissime  poscunt.  Ali¬ 
mentum  quod  praebet  quoque  in  causis  quare 
magnopere  proficiat.  Quantitas  in  dies  su¬ 
menda  indiciis  regatur  $  ut  plurimum  librae 
duae  vel  tres  sufficiant. 

Vinum  quoque  praecipue  (Madiera)  quod 
vocatur,  eodem  consilio  exhibitum,  et  si  non 
nauseatur,  portiones  exiguae  saepe  sunt  exhi¬ 
bendae,  perutile  auxilium  reperitur. 

f 

Aromata,  vel  Cycas  Circinalis  cum  ea  con¬ 
juncta,  magis  grata  sunt  et  facilius  retinen- 

iur.  Juscula  animalia  tenua,  et  gelatinosa, 
haud  parum  hoc  tempore  ad  vires  sustinendos, 
et  signa  urgentia  sublevanda  conferunt.  Ma- 
ranta  arundinacea  quoque  opium  et  vinum 
conjunctum  ventriculo  si  manebit,  vires  vitee 
valde  sustinebit. 

Signa  jam  recensitis  adhuc  per  stantibus,  vix 
fieri  potest,  quin  gangraena  adsit  ventriculo 
cui  progressum  sistere,  Stimulantibus  vali¬ 
dissimis  opus  erit,  quorum  optima  sunt  spiri¬ 
tus  fortiores,  (Brandy,)  Vinum, (Champaigne,) 
iEther  sulphuricus,  Camphor  Zingiber  et  simi¬ 
lia,  Carbonatis  Ammoniae  vere  grana  quin¬ 
que  vel  decem  secunda  quaque  hora  repeti¬ 
tur,  stimulantium  omnium  maxime  prodesse 
videntur.  His  Capsicum  in  pillulas  confectam, 
vel  in  alkohole  infusum  (pepper  punch  dic¬ 
tum)  adjungatur,  et  quidem  effectus  bonos 
fraequenter  praebet.  Rarissime  tamen  morbus 
sic  praegressus  haud  miserum  necat.  Cum1 
autem  haec  Febris  Caribea  in  melius  mutatur, 
et  exinanitio  non  amplius  necessaria,  aut  tuta 

videtur,  Diaeta  maximam  curam  postulat.  Ex 
rebus  mitibus  et  nutrientibus  sive  animali¬ 
bus  sive  vegetabilibus,  cum  liquoribus  fer¬ 
mentatis,  sed  quum  primo  convalere  caepe- 
rint,  cavendum  est  ne  praemature  carnes  aegro 
concedamus,  et  parva  semel  quantitate,  ne 
ventriculus  nimis  gravetur,  assumi  debet.  Vi¬ 
num  generosum  in  minima  pocula  haud  sine 
cautela  magna  dandum  est. 

Denique,  aegre  convalescente,  exercitatio 
modica  sub  pleno  Jove,  vestes  calidae,  Balne¬ 
um  maritimum  frigidum,  si  vires  bene  sinant, 
Amara  Vegetabilia,  ut  Quassia  Excelsa,  &c. 
firmitatem  corpori  universo  impertiunt,  et  ad 
sanitatem  pristinam  feliciter  reducant. 

« 

Denique,  in  verbis  Celsi  elegantiss.  “  Pes¬ 
simum  aegro  coelum  est,  quod  aegrum  facit.” 

